钦定古今图书集成/明伦汇编/官常典/第099卷 > 镇平王有爌
## 钦定古今图书集成/明伦汇编/官常典/第099卷 > 镇平王有爌

按《明外史》本传：“镇平王有爌，周定王第八子。嗜学工
诗，兼通书画，骑射蹴踘诸伎，靡所不习。一日，读《中庸》，
默有悟解，作《道统论》数万言。又采历代公族贤者，自
夏五子迄元真金百馀人，作《贤王传》若干卷。有《德善
斋诗集》。”

按《藩献记》，“有爌，周定王第八子也。母周夫人，建文庚
辰八月生王于云南蒙化，病不能乳。陈夫人解簪珥
赎”《乳之》。《文皇帝》即位。复定王封王。方数岁。封镇平。
寿七十三薨。子《荣庄王》子堠嗣。〈音。取羊乳汁也。〉